Aavere (Tapa)

Aavere (kohakääne Aaveresse ehk AaverreEesti kohanimeraamat, lk. 23–24) on küla Lääne-Virumaal Tapa vallas.

Aavere asub Kiltsist edelas, Järva-Jaanist kirdes ja Tamsalust lõunas. Paar kilomeetrit kagu poole asub teine Aavere küla.Eesti kohanimeraamat, kaart 14

Aaveret mainiti 1564 kujul Eyouer, 1796 kujul Eiawer ja 1913 kujul Eiawerre ja Аферъ. Küla kuulus Koeru kihelkonda. Küla algne nimi oli Äiavere ja see pärineb tõenäoliselt isikunimest. Järvamaal oli Eye veel 1564 eesnimena kasutusel.

19. sajandil kagus olev Aavere küla mõisastati: küla asemele rajati mõis. Sellega jäi Aavere nimi justkui ripakile ja kandus üle Äiavere külale, Nimevahetus kinnistus alles 20. sajandi algul. Kui mõisa asemele rajati asundus, tekkiski kõrvuti kaks Aaveret.

Aavere idaosa on endine Mäetaguse ehk Metsapere küla, mis kaotati 1977. Ka Aavere ühendati samal aastal Kuie külaga ha taastati 1998.

Küla järgi on nimetatud Aavere lubjakivimaardla. Sellest ei kaevandata.

Viited

Kategooria:Tapa vald
Kategooria:Lääne-Viru maakonna külad